Á 5. mínútu átti Everton að fá víti þegar varnarmaður Brighton togaði í Walcott , sem var kominn framhjá honum , inni í teig . Walcott stóð þetta af sér en missti aðeins fótanna sem var nóg til að hann næði ekki almennilegu skoti . Ekki metið nógu mikið brot til að VAR gæfi víti , sem er algjörlega fáránlegt , því þetta var augljóst brot og hefði verið dæmd aukaspyrna alls staðar annars staðar á vellinum . Ef hann hefði látið sig detta hefði hann fengið víti . Bernard komst í flott skotfæri síðar í hálfleiknum , þóttist ætla að skjóta en með gabbhreyfingu losaði hann sig við þrjá varnarmenn en skotið því miður í bringuna á þeim fjórða . Bernard var mjög sprækur í leiknum og veitti Richarlison harða samkeppni um mann leiksins . Téður Richarlison komst inn í teig hægra megin stuttu síðar og átti skot á fjærstöng en markvörður kastaði sér niður og varði vel . Carlvert-Lewin var svo óheppinn að skora ekki á 24. mínútu þegar hann reyndi háan bolta yfir markvörð en hársbreidd frá fjærstöng . Everton mun betra liðið í fyrri hálfleik og fengu nóg af færum en Brighton vörðust af krafti . Mark Everton kom hins vegar ekki fyrr en á 37. mínútu , eftir samspil Richarlisons , Digne og Bernard en þeir þrír unnu sig í gegnum vörn Brighton , eftir að Gylfi hafði hafið sóknina með langri sendingu fram á Richarlison . Richarlison sendi á Bernard sem sendi á Digne sem sendi á Richarlison sem hafði komið á hlaupinu inn í teig en stoppaði nú á punktinum , sneri við og skaut . Boltinn í gegnum þvögu af þremur varnarmönnum og stöngina inn hægra megin . Óverjandi fyrir markvörð Brighton . Staðan orðin 1 - 0 fyrir Everton . Og þannig var það í hálfleik , forysta Everton mjög verðskulduð . Engin breyting hjá Everton í hálfleik . Tvisvar storkuðu Brighton menn örlögunum inni í eigin teig á 50. mínútu . Annars vegar þegar varnarmaður þeirra ( Dunk ? ) keyrði niður Holgate aftan frá og hins vegar þegar Duffy hoppaði upp í skallabolta og rak olnbogann í hausinn á Calvert-Lewin . Sluppu með það . Besta færi Brighton ( fram að því ) kom á 53. mínútu þegar þeir náðu skoti að marki en boltinn í ofanverða slána og þaðan út . Pickford hefði þó líklega varið ef skotið hefði verið nógu lágt til að fara undir slána . Richarlison komst í dauðafæri fyrir framan mark þegar hann fékk sendingu frá Digne á 54. mínútu en skotið í varnarmann , sem renndi sér fyrir boltann og forðaði þannig markverði sínum frá því að fá á sig mark . Bernard skóp svo geggjað færi fyrir Calvert-Lewin þegar hann var á undan varnarmanni í bolta inni í teig og sneri um leið laglega á hann upp við endalínu . Sendi stuttan bolta beint á Calvert-Lewin , sem var alveg upp við mark hjá nærstöng og náði að stýra boltanum á mark , en markvörður fékk boltann beint í sig . Áttaði sig ekki á því að hann hafði fengið á sig skot fyrr en boltinn hrökk af honum . Calvert-Lewin komst aftur í færi örskömmu síðar þegar hann komst á sprettinn og endaði einn á móti markverði . Gerði vel að halda hraðanum í sókninni þrátt fyrir að þurfa að rekja boltann við erfiðar aðstæður með varnarmann á hælunum . Þurfti að skjóta að marki af nokkru færi , áður en varnarmaður næði að komast í hann og náði ágætis skoti en markvörður varði mjög vel . Calvert-Lewin mjög óheppinn að skora ekki í leiknum . Holgate , sem hafði átt flottan leik , var ekki langt frá því að skora sjálfsmark á 70. mínútu þegar hann breytti stefnu sendingar fyrir mark og boltinn endaði rétt yfir slána . Delph kom svo inn á fyrir Bernard mínútu síðar og Coleman kom inn á fyrir Walcott . Davies náði að setja Richarlison inn fyrir vörn Brighton með háum bolta fram en Dunk , varnarmaður Brighton , náði að blokkera skotið alveg upp við markið . Ótrúlegt að Everton skyldi vera aðeins einu marki yfir . En Everton kom þó boltanum aftur í netið á 78. mínútu eftir geggjaða hornspyrnu frá Digne , sem skoraði næstum beint úr horninu — boltinn tók sveig að marki og endaði í fjærstöng og út í teig . Coleman skallaði í slá og niður en inn vildi boltinn ekki , fyrr en Calvert-Lewin kastaði sér á hann en VAR dæmdi markið af þar sem hann skoraði með hendinni . Réttur dómur að mínu mati . VAR að virka sem skyldi , þó niðurstaðan hafi verið á móti okkar liði . Pickford kom svo Everton til bjargar á 81. mínútu þegar hann varði glæsilegan skalla frá Murray í Brighton . Sjaldgæft færi Brighton , en algjörlega stórhættulegur skalli frá þeim . Þeir efldust mikið á síðustu mínútum leiksins . Mina kom inn á fyrir Digne á 84. mínútu en stuttu síðar fengu Brighton algjört dauðafæri á 87. mínútu , eiginlega fyrir nokkra heppni en boltinn breytti um stefnu af varnarmanni og endaði fyrir framan Murray sem komst þar með í dauðafæri , einum á móti Pickford . Murray hafði einn séns til að pota boltanum yfir Pickford , áður en boltinn færi framhjá sér , og honum tókst það , en rétt framhjá marki líka , sem betur fer . Sleikti stöngina . Það reyndist hins vegar síðasta færið í leiknum og Everton því sigurvegarar . 1 - 0 lokastaðan . Nokkuð jafnræði með liðunum í tölfræði , nema Everton með 6 skot on target , á móti tveimur frá Brighton — og Everton meira með boltann . Enn einn sigur undir stjórn Ancelotti , lygilegt að ná ekki að skora fleiri mörk . Everton með algera yfirburði í fyrstu 70 mín en bökkuðum alltof mikið seinustu 20 mín . Mjög flott vörn og Holgate að verða okkar besti miðvörður sem er magnað . Við héldum líka hreinu og það er ansi oft að takast ólíkt í byrjun leiktíðar . Flott mark hja Richarlison og Calvert Lewin óheppinn að skora ekki . 442 undir Ancelotti að svínvirka og vonandi náum við góðum úrslitum í næstu leikjum til að nálgast 6 sætið en það eru bara 4 stig í það og menn geta gleymt hættu á botnbaráttu og horft uppávið . Þar sem Tosun for a láni núna þá má telja ansi líklegt að Everton fái sóknarmann en held líka að Ancelotti sé að leita að miðaverði eins og hann nefndi í viðtalinu fyrir leik . Væri áhugavert að fá Everton Soares en hann hefur verið orðaður við okkur í þessum glugga . Sáttur við þennan leik og engin ástæða til svartsýni með Ancelotti í brúnni . Gott að ná í sigur i dag , 1 - 0 alltaf tæft finnst þér . Við erum líka að spila á þóti botn 5 liði . Það er gaman að kætast yfir sigri en Everton þarf að padda sigþ ekkett er öruggt . Eveton er að spila við neðri lið í næstu leikjum og þar er betra að hafa vaðið ……… Og líta út eins og lið ! Hvað fannst mönnum um brotið á Walcott þegar hann komst einn innfyrir vörn Brighton , klárt víti að mínu mati og ef hann hefði bara hætt eða látið sig falla þá hefði enginn efast um viti . . Hrikalegt að vera refsað fyrir að standa og reyna við skotið . VAR ekki alveg fair þarna finnst mér . Frábær dagur fyrst vinnur Everton og svo vinnur Ísland besta lið heims getur ekki verið betra . Sá ekki leikinnn en sigur er alltaf sigur . Núna á Everton setja stefnuna á 5 sætið alveg raunhæft markmið . Tapið á móti Liverpool í bikaranum á eftir að hjálpa Everton í deildinni . Veit ekkert hvað er að marka slúðrið einhverjar hreinsanir kemur í ljós Tosun er farinn í bili og fleiri mega fara mín vegna . Höfum ekkert að gera við einhverja meðal skussa . Sælir Everton félagar . ég veit ekki alveg hvað þetta þýðir en Umanov er búinn að tryggja sér rétt á því að skýra nýja völlinn okkar þegar að honum kemur . Eða fyrsta rétt . Hann hefur til þess lagt fram 30 milljón pund . Góðar fréttir og með þessu er Alisher Usmanov að koma sér betur fyrir í okkar félagi sem er jákvætt .